b"\n_START_ARTICLE_\nJes\xc3\xbas Z\xc3\xa1rate Moreno\n_START_SECTION_\nBiografia\n_START_PARAGRAPH_\nDe professi\xc3\xb3 advocat i d'ofici periodista, Z\xc3\xa1rate comen\xc3\xa7\xc3\xa0 com a subsecretari de  Santander en 1946 i secretari personal del l\xc3\xadder liberal Gabriel Turbay. Ingress\xc3\xa0 al cos diplom\xc3\xa0tic i va ocupar importants c\xc3\xa0rrecs a Espanya, Estats Units, Cuba, M\xc3\xa8xic i Su\xc3\xa8cia, en les missions diplom\xc3\xa0tiques del seu pa\xc3\xads. En 1972, quan feia cinc anys que havia mort, salta a la fama amb l'aparici\xc3\xb3 p\xc3\xb2stuma de la seva segona novel\xc2\xb7la, La c\xc3\xa1rcel, que va guanyar ins\xc3\xb2litament el prestigi\xc3\xb3s Premi Planeta de Novel\xc2\xb7la, el primer cop que ho feia una obra d'un autor hispanoameric\xc3\xa0. Arran d'aquest succ\xc3\xa9s, l'editorial va decidir modificar les bases del certamen i aix\xc3\xad impedir que en el futur guany\xc3\xa9s el premi l'obra p\xc3\xb2stuma d'algun escriptor espanyol o hispanoameric\xc3\xa0 mort. L'import del premi el van rebre els seus fills, els qui havien sotm\xc3\xa8s el manuscrit in\xc3\xa8dit al certamen. Jes\xc3\xbas Z\xc3\xa1rate Moreno ja havia publicat a Col\xc3\xb2mbia abans de morir quatre volums de contes i havia col\xc2\xb7laborat al diari Vanguardia liberal."